ΣΕΠΤΕΜΒΡΙΟΣ: Αποτίμηση του διαγωνισμού και  παραλαβή τιμητικής διάκρισης του σχολείου μας ύστερα από συμμετοχή στον 7ο διαγωνισμό των  μεταπτυχιακών σπουδών Πρωτοβάθμιας φροντίδας υγείας του πανεπιστημίου Θεσσαλίας, της πνευμονολογικής κλινικής του Π.Γ.Ν.Λ. και του τμήματος Νοσηλευτικής του Πανεπιστημίου Θεσσαλίας με θέμα «Περιβάλλον, Μετανάστευση και Πανδημία». Το έργο μας με τίτλο "Απομακρυνθείτε! Συνίσταται απινίδωση!" το οποίο ήταν ένα τεράστιο κολάζ που φτιάξανε οι μαθητές μας με την βοήθεια των εκπαιδευτικών που πήραν μέρος στον διαγωνισμό, με πολύχρωμα υφάσματα που απεικόνιζε τη γη μας που αργοπεθαίνει και καταστρέφεται με τη μόλυνση του περιβάλλοντος και δυο παιδικά χέρια να της προσφέρουν τις πρώτες βοήθειες κάνοντας ΚΑΡΠΑ, μπήκε στο ebook του τμήματος του πανεπιστημίου Θεσσαλίας και τώρα κοσμεί την αίθουσα των καλλιτεχνικών.



ΟΚΤΩΒΡΙΟΣ: Συνεργασία με το 6ο ΓΕΛ, ομάδα μαθητών μας μαζί με μαθητές του Γενικού Λυκείου του σχολικού μας συγκροτήματος, παρακολούθησαν και βοήθησαν στη διαδικασία συλλογής (λιομάζωμα) των ελαιόδεντρων του συγκροτήματος και συγκεκριμένα των δέντρων του προαύλιου χώρου του σχολείου μας. Ακολούθησε συζήτηση για την ελιά και το λάδι, την ιστορία τους και την αξία της μεσογειακής διατροφής.

ΝΟΕΜΒΡΙΟΣ: Επίσκεψη του Σ.Π.Α.Υ.  στο σχολείο μας, στα πλαίσια εκπαιδευτικού προγράμματος περιβαλλοντικής εκπαίδευσης. Πραγματοποιήθηκε δενδροφύτευση στο σχολικό κήπο, σε συνεργασία με τον τομέα Γεωπονίας του σχολείου και με την συμμετοχή όλων των μαθητών μας. Στους μαθητές μοιράστηκαν φυτά και εικονογραφημένα βιβλία αλλά και τυπωμένα βιβλία στη γραφή Braille. Ακολούθησε συζήτηση με τα παιδιά. Στόχος ήταν η συνειδητοποίηση της αξίας των δασών, για τον άνθρωπο και την ζωή στον πλανήτη.

ΔΕΚΕΜΒΡΙΟΣ: 1. Συνεργασία με το Ε.Ε.Ε.Ε.Κ. Ξάνθης στην δράση “Αυτό που μας ενώνει”. «Αυτό που μας ενώνει 2023» στην Παγκόσμια Ημέρα Ατόμων με Αναπηρία! Με μεγάλη επιτυχία ολοκληρώθηκε για δεύτερη συνεχόμενη χρονιά η ετήσια πανελλαδική διαδικτυακή συνάντηση σχολείων "Αυτό που μας ενώνει" αφιερωμένη στην Παγκόσμια Ημέρα Ατόμων με Αναπηρία, παρουσία 75 σχολείων. Δημιουργοί της ιδέας  το ΕΕΕΕΚ Ξάνθης. Τη συνάντηση χαιρέτησαν η Περιφερειακή Διευθύντρια Πρωτοβάθμιας και Δευτεροβάθμιας Εκπαίδευσης ΑΜΘ κα.Κοσμίδου Μαριγούλα, η Διευθύντρια Δευτεροβάθμιας Εκπαίδευσης Ξάνθης κα.Σιδηροπούλου Μάλαμα και ο Συντονιστής Ειδικής Αγωγής και Εκπαίδευσης κ.Φλωρίδης Θεόδωρος. Τέλος, παρουσιάστηκε το βίντεο – μήνυμα που δημιούργησαν δομές ειδικής και γενικής εκπαίδευσης από ολόκληρη την Ελλάδα και την Κύπρο. Μαθήτριες, μαθητές και εκπαιδευτικοί από την Ελλάδα και το εξωτερικό, ενώθηκαν σε μία πρωτότυπη συνεργασία από την οποία δημιουργήθηκε αυτό το τραγούδι. Με πολύ φαντασία, μεράκι και δημιουργικότητα στέλνουν το μήνυμα πως… τελικά, «Δύναμη έχει το ΜΑΖΙ»!

<https://youtu.be/0rQgdyzjRcU?si=jMNUdQ1qU6P2Opv_>

2. Βίντεο με λέξεις στη Ελληνική Νοηματική Γλώσσα με όμορφα συναισθήματα από την τάξη της μουσικής:

<https://youtu.be/h6BbUJ2hM3Q?si=C3TecLRZ1pYpTmke>

3. Συνεργασία με τον οργανισμό KIDS SAVE LIVES μέσα στην οποία τα παιδιά συνεργάστηκαν , έμαθαν  και έπαιξαν  μαθαίνοντας πρώτες βοήθειες. 4. Γιορτή Χριστουγέννων με θέατρο με τίτλο "Ένα θαμπό αστέρι ....για πάντα λαμπερό!" και μουσική με χορογραφίες - διάδραση  μαθητών και εκπαιδευτικών και γονέων.  5. Μπαζάρ για την ενίσχυση και διάχυση των δημιουργικών έργων των μαθητών και των εκπαιδευτικών στην εκπαιδευτική κοινότητα και στον σύλλογο γονέων.

ΙΑΝΟΥΑΡΙΟΣ: 1.  KIDS SAVE LIVES θεωρία και πρακτική, παραμύθια και τραγούδια για τις πρώτες βοήθειες  2. «ΟΡΓΑΝΟΥΛΗΔΕΣ» εκπαιδευτικό πρόγραμμα του ιδρύματος Ωνάση, με υλικό, βίντεο και παιχνίδια, για την εξοικείωση των μαθητών με το σώμα μας και τα όργανά μας αλλά και την αξία της δωρεάς οργάνων. Αξιοποιήθηκε η αίθουσα Βιολογίας του ΓΕΛ του συγκροτήματος και προπλάσματα με τα ανθρώπινα όργανα. Εκτυπώθηκαν και πλαστικοποιήθηκαν κάρτες από τη σελίδα του Onassis.org, για παιχνίδι και αλληλεπίδραση. Τα παιδιά ήρθαν σε επαφή και εξοικειώθηκαν στοιχειωδώς, για τα ανθρώπινα όργανα, τις λειτουργίες τους και την έννοια της δωρεάς οργάνων.

ΦΕΒΡΟΥΑΡΙΟΣ : 1.Επικοινωνία μέσω διαδικτύου με Ε.Ν.Ε.Ε.Γ.Υ.Λ. Σύρου, για την ανταλλαγή απόψεων και εμπειριών μεταξύ των μαθητών της ζωής στην πόλη και της ζωής  στο νησί. Ήθη και έθιμα των τόπων. 2 Συνεργασία με Γυμνάσιο και δημιουργία από κοινού,  ζωγραφιών των μαθητών των σχολείων, ενώ στη συνέχεια τα έργα των παιδιών εκτέθηκαν. 3. Θεατρική Παράσταση που πραγματευόταν το ζήτημα της ∆ιαφορετικότητας με τίτλο: "Γιατί να είμαι διαφορετικός;"στο αμφιθέατρο του σχολικού μας συγκροτήματος με τη συμμετοχή όλων των μαθητών και των μαθητριών μας (19/02/2024).

ΜΑΡΤΙΟΣ: 1.Επικοινωνία μέσω διαδικτύου με Ε.Ν.Ε.Ε.Γ.Υ.Λ. Σύρου, για την ανταλλαγή απόψεων και εμπειριών μεταξύ των μαθητών της ζωής στην πόλη και της ζωής  στο νησί. Ήθη και έθιμα των τόπων. 2 Συνεργασία με Γυμνάσιο και δημιουργία από κοινού,  ζωγραφιών των μαθητών των σχολείων, ενώ στη συνέχεια τα έργα των παιδιών εκτέθηκαν.   3. Δωρεάν θεατρική παράσταση από την ομάδα του Ομίλου Εξυπηρετητών με τίτλο «Μια γραμμή και μια τελεία και είναι θαύμα η Ιστορία» στο αμφιθέατρο του σχολείου μας. 4. Διοργάνωση αποκριάτικου πάρτυ για τους μαθητές/τριες της σχολικής μας μονάδας, ενώ παράλληλα γιορτάσαμε την Τσικνοπέμπτη ψήνοντας στην αυλή της σχολικής μας μονάδας.

ΑΠΡΙΛΙΟΣ: 1. Συμμετοχή μαθητών, εκπαιδευτικών, ΕΕΠ και ΕΒΠ του σχολείου μας στις αθλητικές δραστηριότητες του ΕΕΕΚ Αγ. Δημητρίου «9η Ημέρα Άθλησης». 2. Συμμετοχή στους αθλητικούς αγώνες που διοργάνωσε το ΕΕΕΕΚ Αγίου Δημητρίου (10 Απριλίου 2024). 3. Οργάνωση και υλοποίηση αθλητικής δράσης ευαισθητοποίησης σε θέματα αναπηρίας με τίτλο: “Παι-Ζούμε Μαζί”, η οποία διεξήχθη στο κλειστό γήπεδο του σχολικού μας συγκροτήματος (17/04/2024). Στόχος της δράσης μας ήταν η ευαισθητοποίηση των μαθητών και των μαθητριών της τυπικής εκπαίδευσης σε θέματα αναπηρίας, η συνεργασία και η αλληλεπίδραση μεταξύ μαθητών με και χωρίς αναπηρία. Για τον σκοπό αυτό συμμετείχαν μικτές ομάδες μαθητών με και χωρίς αναπηρία από σχολικές μονάδες ειδικής και γενικής αγωγής.

<https://nevronas.gr/pai-zoyme-mazi-athlitiki-drasi-apo-to-eeeek-mathiton-me-provlimata-orasis-kai-pollaples-anapiries/>

<https://www.noesi.gr/event/athlitiki-drasi-eyaisthitopoiisis-se-themata-anapirias-titlo-pai-zoyme-mazi>

ΜΑΙΟΣ : 1. Κοινή δράση εξωραϊσμού με Ε.Ν.Ε.Ε.Γ.Υ.Λ. (φύτευση λουλουδιών και ζωγραφική στα παρτέρια). Στα πλαίσια συνδιδασκαλίας, των εργαστηρίων καλλιτεχνικών, χειροτεχνίας, κηπουρικής και μουσικής, οι μαθητές μας δημιούργησαν ζωγραφίζοντας, χρωματίζοντας και τραγουδώντας για λουλούδια, φυτά και δένδρα. 2. Έκθεση μουσικών οργάνων με ανακυκλώσιμα και υλικά της φύσης.  3. Επίσκεψη στο Κέντρο Πολιτισμού “Ελληνικός Κόσμος” από ομάδα μαθητών/τριων και τις εκπαιδευτικούς Χλιάπα Αικατερίνη, Παυλοπούλου Χρυσούλα και Καραβασίλη Αθηνά. Οι μαθητές/τριες συμμετείχαν στο εκπαιδευτικό πρόγραμμα «Γύρω απ’ το τραπέζι:Γνωρίζουμε τα μυστικά και την αξία της τροφής» (14 Μαΐου 2024). 4. Μουσική παράσταση με συμμετοχή εκπαιδευτικών, μαθητών και τραγουδιστών από διάφορα σχολεία της Αττικής, σε συνεργασία με δήμο της πόλης μας με θέμα "Μάθε να βλέπεις τον άνθρωπο και όχι την αναπηρία". 5. Οργάνωση και υλοποίηση   καλλιτεχνικής δράσης ευαισθητοποίησης του γενικού πληθυσμού σε θέματα αναπηρίας, με τίτλο: “Ενώνουμε τις φωνές και τις καρδιές μας...με έναν σκοπό, με ένα τραγούδι!!” στο Άλσος Περιστερίου με τη στήριξη του Δήμου Περιστερίου και τη συμμετοχή σχολικών  μονάδων γενικής και ειδικής αγωγής, καθώς και μουσικών σχημάτων καλλιτεχνών με αναπηρία (28 Μαΐου 2024).

<https://nevronas.gr/enonoyme-tis-fones-kai-tis-kardies-mas-m-enan-skopo-me-ena-tragoydi-kallitechniki-drasi-eyaisthitopoiisis-kai-apodochis/>

<https://www.especial.gr/kallitehniki-drasi-evesthitopoiisis-kai-apodohis-sto-peristerisholikon-monadon-eidikis-kai-genikis-agogis-triti-28-5-2024/>

<https://www.facebook.com/share/qfCQbeyGJ6qDheYD/>

Στα πλαίσια του περιβαλλοντικού προγράμματος «Καλλιεργώ μέρος της τροφής μου» με συντονίστρια εκπαιδευτικό τη Σταματία Ζάχου και συμμετοχή των εκπαιδευτικών Μαρία Κάτσου και Θεόδωρου Καστανιά, έγινε σύμπραξη με το Τμήμα Μηχανολογίας του σχολείου ΕΝΕΓΥΛ Αιγάλεω, με σκοπό την κατασκευή κάθετης καλλιέργειας λαχανικών από σωλήνες. Για τον λόγο αυτό έγιναν επισκέψεις στο Εργαστήριο Μηχανολογίας του σχολείου ΕΝΕΕΓΥΛ Αιγάλεω από τους εκπαιδευτικούς και τους συμμετέχοντες μαθητές. Αντίστοιχα έγιναν επισκέψεις στο ΕΕΕΕΚ ΜΠΟΠΑ  από ομάδα μαθητών  και εκπαιδευτικών του σχολείου ΕΝΕΕΓΥΛ Αιγάλεω. Οι εκπαιδευτικοί και μαθητές των δύο σχολείων οργάνωσαν, συνεργάστηκαν και κατασκεύασαν τέσσερις κάθετες μονάδες καλλιέργειας λαχανικών. Μέσα από τη δράση αυτή επιτεύχθηκε επιπλέον και διάδραση μεταξύ των μαθητών των δύο σχολείων.